prep взаимодейства ли си с други медикаменти?
prep не си взаимодейства с повечето налични медикаменти. но ако ти бъдат предписани лекарства, винаги споделяй с доктора, който ти ги предписва, че приемаш prep.
важно е да запомниш, че tdf (единият от двата медикамента в prep) си взаимодейства с някои нестероидни противовъзпалителни лекарства, особено диклофенак. приемането на двете хапчета заедно може да доведе до бъбречни проблеми. други проблемни взаимодействия се наблюдават с ибупрофен и напроксен. избягвай тези лекарства, ако приемаш prep, или сподели с доктора си, ако е наложително да ги пиеш.
prep е безопасен за транс и небинарни хора, които приемат хормонална терапия.